text.text: في علم النفس ثما ظاهرة اسمها المكبوت، معناها الشخص يبدا كابت مشاعرو و افكارو و طاقتو لأسباب مختلفة لكن كلها بسبب موانع اجتماعية في العادة و يبدا يتعذب و يعاني فيها .
text.text_idx: #000009
text.text: والأمة كيف البشر بالظبط : الأمة عندها وعي و لاوعي ، عندها افكار و مشاعر و طاقات و عندها مكبوتات .
text.text_idx: #000011
text.text: العقل السياسي الي كبت الروح التونسية لقا مجموعة من الحيل الي إستعملها و نجحت معاه حيث انو غرس فينا الروح الانهزامية باش نبدو ديما ضعاف و مستسلمين و و لامبالين. و غرس فينا التمقعير على أمتنا و الضحك عليها باش اكاكا من غير مانشعرو نحقرو رواحنا و نرضاو بلي يجي و الأهم مانراوش رواحنا نستحقو الإنتصار و البطولة !
text.text_idx: #000016
text.text: روحنا مكبوتة و مخنوقة و محصورة في حبس : الجهل والخوف و الكذب و الذل و هاذاكا علاش يدب فينا اليأس و فيسع نملو و فيسع مانفكرو في الهربة من البلاد : لهنا مانعرفوش حقيقة أمتنا و طاقاتها و حقيقة رواحنا كتوانسة تولدنا للحرب و الصراع ، توانسة تاريخنا كلو حرب في حرب لاثبات وجودنا و قيمتنا في العالم .
text.text_idx: #000017
text.text: و كيما الشخص الي يكبت في حقيقتو الأصلية لأجل المظهر ، يجيه نهار و ينهار تماما لين ياخو القرار المصيري : يا اما يعيش بشخصيتو الحقيقية و يواجه العالم بكلو و يتحرر من الخوف و الاعتبارات الاجتماعية و الا يهبل او يستجرم .
text.text_idx: #000019